Esplorbazo Ĉengduo pri bredado de grandaj pandoj

La Esplorbazo Ĉengduo pri bredado de grandaj pandoj - ĉine 成都大熊猫繁育研究基地, pinjine Chéngdū Dàxióngmāo Fányù Yánjiū Jīdì - estas neprofitcela breda kaj esplora instalaĵo por grandaj pandoj, ruĝaj aŭ malgrandaj pandoj kaj aliaj endanĝerigitaj zoologiaj specioj. La instalaĵo situas en Ĉengduo, Siĉŭana provinco, en la Ĉina Popola Respubliko. La instalaĵo estis fondita en 1987 kun ses grandaj pandoj savitaj el la sovaĝejo. La breda centro havas la plej grandan populacion de artefarite breditaj grandaj pandoj, kun 115 bestoj en 2015. Eksteraj ligiloj Oficiala retejo (ĉine simpligite kaj tradicie, angle kaj japane) Stanislavo Belov: artikolo "Mi vidis pandojn!" de majo 2015 pri la bazo, arkivigita en aprilo 2018 (esperante)